खेल शरीर को स्वस्थ रखते हैं : ललित
राजकीयबहुतकनीकी संस्थान के प्राचार्य ललित वर्मा ने कहा कि खेल तन और मन को स्वस्थ रखते हैं। मौजूदा समय में खेल प्रतिभावान खिलाड़ियों को राष्ट्रीय और अंतरराष्ट्रीय स्तर पर विशिष्ट पहचान दिलाते हैं। उनके परिवार देश का नाम ऊंचा करते हैं। वर्मा शुक्रवार को संस्थान परिसर में दो दिवसीय वार्षिक खेलकूद प्रतियोगिता के शुभारंभ अवसर पर बोल रहे थे।
उन्होंने कहा कि आज खिलाड़ियों को सम्मानजनक नौकरियों के साथ-साथ करोड़ों रुपए की आमदनी हो रही है। दो दिवसीय इस प्रतियोगिता में संस्थान में 100 मीटर दौड़, 200 मीटर दौड़, 800 मीटर दौड़, 1500 मीटर दौड़, पगबाधा दौड़, जैवलिन थ्रो, लोंग जंप, शार्टपुट, रिले रेस आदि आयोजित किए गए हैं। इस अवसर पर दीनबंधु छोटूराम विज्ञान एवं प्रौद्योगिकी विश्वविद्यालय मुरथल के खेल निदेशक वीरेंद्र हुड्डा ने कहा कि पढ़ाई के साथ-साथ खेलों में अग्रणी स्थान पाने वाले मेधावी छात्र-छात्राओं को विश्वविद्यालय स्तर पर अनेक राहतें, प्रवेश में प्राथमिकता तथा प्रोत्साहन दिए जाने का प्रावधान है। आयोजन में सराहनीय भूमिका निभाने वाले स्टोटर्स प्रेसिडेंट जसबीर सिंह, को स्पोटर्स सेक्रेटरी कुलदीप गुलिया स्टाफ के सभी सदस्य इसमें सक्रिय भागीदारी कर रहे हैं। इस अवसर पर विभागाध्यक्ष टीपीएस रावत, प्रवेश सांगवान, नरेश खुराना, रविंद्र दहिया, राजीव वर्मा, दिनेश सिंह, सतविंद्र, महिपाल, पूजा सिंधू मौजूद रहे।
सोनीपत .राजकीय बहुतकनीकी संस्थान में वार्षिक खेलकूद प्रतियोगिता में भाग लेते हुए खिलाड़ी।
hin_Deva hin_Deva hin_Deva awa_Deva